Giorgia Meloni

Giorgia Meloni (distaget  en italianeg), ganet d’an  e Roma, zo ur bolitikourez italian, prezidantez Kuzul ar Vinistred abaoe an 22 a viz Here 2022. 

Bet ezel eus al Luskad Sokial Italian, an Emglev Broadel ha war-lerc'h Pobl ar Frankiz, kannadez eo abaoe 2006, ha ministrez evit ar Yaouankiz e pevarvet gouarnamant Silvio Berlusconi (2008-2011).

E 2022 e kengrouas ar strollad broadel-mirour Breudeur Italia (Fratelli d'Italia, FdI) ; prezidantez anezhañ eo adalek 2014. E 2018 e oa FdI ezel eus ar c'hengreveadur tu kreiz dehoù, hag ar strollad bras nemetañ ar Parlamant hag edo e tu enep gouarnamant Mario Draghi. Pa greskas ar mennadoù mouezhiañ evit he strollad ha p'edo muioc'h-muiañ er mediaoù e voe dilennet Meloni kadoriadez Strollad ar virourien hag an adreizhourien Europa e 2020, ur garg embreget ganti betek 2025.

Gounit a reas FdI un trec'h bras e dilennadegoù ar Parlamant e 2022. D'an oad a 45 bloaz e teuas Giorgia Meloni da vezañ ar vaouez kentañ e penn prezidantelezh Kuzul ar vinistred.
E 2024 e voe disklêriet Meloni an trede maouez c'halloudusañ er bed gant Forbes, hag e-touez an dud levezonusañ er bed hervez ar gelaouenn Time, pa voe embannet gant ar media politikel stadunanat Politico e oa den galloudusañ Europa e 2025.

 Mennozhioù politikel 
Giorgia Meloni a zo katolik ha mirour, he c'hredennoù politikel a zo berr-ha-berr "Dio, patria, famiglia" ('Doue, mammvro, familh'). Pennadiñ a ra ouzh an eutanaziezh, an dimeziñ heñvelrevel hag an "homogerentelezh". Kavout a ra ivez abeg er bedelouriezh. Difennet he deus ar mennozh sevel ur blokus-mor ouzh an enbroañ er-maez lezenn met n'he deus ket lakaet anezhañ e pleustr morse. Troet mat eo gant Aozadur ar Feur-emglev Norzh-Atlantel (AFNA), met euroamgredik e chom zoken ma kav gwelloc'h lavaret eo "eurobeziadek" ("eurorealist"). Broudet he deus darempredoù gwelloc'h gant Rusia a-raok aloubadeg Ukraina gant Rusia e 2022, ar pezh a zo bet kondaonet ganti, ha gouestlet he deus da genderc'hel da gas armoù da Ukraina.

 Buhez personel 
E 2015 e krogas Meloni da zaremprediñ Andrea Giambruno (it), ur c'hazetenner hag a laboure evit chadennoù skinwel Mediaset. Bet o doe ur verc'h e 2016. Embann a reas o disparti d'an 20 a viz Here 2023.

Ouzhpenn an italianeg e oar Meloni saozneg, spagnoleg ha galleg.

Sot eo Meloni gant ar fantazi, Aotrou ar Gwalennoù ha J. R. R. Tolkien peurgetket. Pa oa ur stourmerez politikel yaouank el Luskad Sokial Italian (MSI) e kemeras perzh er "c'hamp Hobbit" (it) e 1993, ur festival, ha kanañ a reas gant ar strollad folk Compagnia dell'Anello (it), anvet diwar The Fellowship of the Ring (1954). Diwezatoc'h e anvas he frezegenn bolitikel Atreyu, diwar haroz ar romant The Neverending Story (1979). War-bouez Tolkien e amc'houl ar prederer mirour saoz Roger Scruton ha disklêriet he deus : "Ma vijen breizhveuriat e vijen un Tory".

 Enorioù estren 
 : Kroaz veur Urzh Rozenn Wenn Finland (2023) 
 : Itron Kroaz Veur Urzh Izabell ar Gatolik (2024)
 : Ezel eus Urzh ar Frankiz (2024)

 Levrioù 




 Levrlennadur 


  Jan-Werner Müller, No one is further right than me, London Review of Books, levrenn 47, n°5, 20/05/2025

 Liamm diavaez 
  Lec'hienn ofisiel

Daveoù

Rummad:Ganedigezhioù 1977
Rummad:Tud Roma
Rummad:Kentañ Ministred Italia
Rummad:Politikourien Italia